open-index/open-wikipedia-markdown huggingface dataset:
Benede-Oranjeriviervallei

Die **Benede-Oranjeriviervallei** is in die Noord-Kaap van Suid-Afrika geleë. Die streek begin by Prieska en sluit die smal strook grond weerskante van die Oranjerivier tot by Onseepkans in. Die Boegoebergdam lê ook in die streek naby Groblershoop. Die Oranjerivier oorheers die streek; die meeste mense in die streek is direk of indirek betrokke by aktiwiteite met water uit die rivier.

## Besproeiing 
Water word by Upington en Kakamas uit die rivier gekeer waar intensiewe besproeiing beoefen word. Die spoelgrond is vrugbaar. Die wingerde van Upington tot by Kakamas lewer van die beste sultanadruiwe en rosyne in die wêreld. Ander druiwekultivars word ook verbou tesame met bone, lensies, ertjies, sagtevrugte, sitrus, lusern, koring en katoen. Kakamas is beroemd vir sy taaipitperskes.

## Oranjerivier 
Tussen Upington en Kakamas vloei die rivier breed, party plekke tot 2&nbsp;km met baie eilande tussenin waarvan die bekendste Kanoneiland is. Kanoneiland is naby Keimoes en word ook intensief bewerk. Die Augrabieswaterval is net noordwes van Kakamas.

## Landvervoer 
Die N10 en N14 nasionale paaie gaan deur die streek terwyl die Sishen-Saldanha Spoorlyn die streek net noord van Groblershoop kruis.

## Sien ook 
* Lys van streeksname in Suid-Afrika

## Verwysings
Nieuwoudtvillewaterval

duimnael|links|200px|Nieuwoudtville-waterval
duimnael|regs|200px|Die Nieuwoudtville-waterval

Die **Nieuwoudtvillewaterval** is in die Doringrivier, Noord-Kaap, Suid-Afrika naby die dorp Nieuwoudtville. Die waterval is 90m hoog en 'n baie mooi gesig gedurende die winter wanneer die rivier vol is.

## Verwysings
Kathu

**Kathu** is 'n myndorp in die Noord-Kaap, Suid-Afrika sowat 12&nbsp;km vanaf Sishen. Hierdie dorpie het ontstaan toe die tweede ysterertsmyn geopen is. Kathu het gedurende 1979 munisipale status verkry. Daar is 'n woud kameeldoringbome digby Kathu wat in 1995 tot natuurerfenisgebied verklaar is. Die N14 nasionale pad gaan langs Kathu verby.

## Sien ook 
* Gereformeerde kerk Kathu
* Lys van dorpe in Suid-Afrika

## Verwysings
Kleinsee

[duimnael|links|270px|Die NG kerk Grootmist by Kleinsee. Dis 'n replika van die Geloftekerkie in [Pietermaritzburg en ingewy in 1936.]]
**Kleinsee** is 'n dorpie op die weskus in die Noord-Kaap aan die Atlantiese Oseaan, Suid-Afrika. Die dorpie het ontstaan toe spoeldiamante in 1925 ontdek is deur ene De Villiers, 'n onderwyser, en ene Alberts, 'n bouer. Eksplorasie is oorgeneem deur *Cape Coast Exploration Company Ltd* en later deur De Beers Consolidated Mines.

Die Buffelsrivier mond naby Kleinsee uit. Die rivier is eintlik net 'n droë bedding wat ongeveer elke 10 jaar vloei, as gevolg van die uiters lae reënval hier. Die naaste dorpie is Grootmis, sowat 10&nbsp;km verder binneland toe op die R355-streeksroete.

## Sien ook 
* Lys van dorpe in Suid-Afrika

## Verwysings 
## Bronne 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995.
De Rust

**De Rust** is dorpie in die Wes-Kaap, Suid-Afrika. Dit is geleë aan die suidelike ingang van Meiringspoort op die N12 nasionale pad. Ongeveer 5&nbsp;km suidoos van De Rust word die Olifantsrivier in die Stompdriftdam opgedam.

De Rust is in 1900 gestig op die plaas De Rust waarvan die eerste eienaar J.P. Meiring was na wie Meiringspoort genoem is. Die naaste groot dorp is Oudtshoorn, 35&nbsp;km wes van De Rust.

Dit is in 2011 aangewys as *Rapport* en *Kwêla* se "Dorp van die Jaar".

## Wapen 
De Rust se munisipale raad het in 1988 'n wapen by die Buro vir Heraldiek geregistreer: ''In rooi, aan die kante rond uitgesny van goud, 'n golwende versmalde dwarsbalk van die een in die ander, blou en goud, in die skildhoof 'n silwer vyfpuntige ster''. Die helmteken is 'n druiwetros tussen twee volstruisvere, en die wapenspreuk "Rus en vrede".

## Sien ook 
* Lys van dorpe in Suid-Afrika
* Broer Matie, rolprent wat hier verfilm is.
* NG gemeente De Rust

## Bron 
* Op Pad in Suid-Afrika. B.P.J. Erasmus. 1995. 

## Verwysings
Klaarstroom

**Klaarstroom** is 'n nedersetting aan die westekant van die N12 nasionale pad en aan die noordekant van Meiringspoort deur die Swartberg tussen De Rust en Beaufort-Wes. Die oorspronklike naam was Pietersburg. Waarskynlik is die huidige naam te danke aan die helder water wat uit die Swartberg vloei.

Goeie voorbeelde van Victoriaanse argitektuur het hier behoue gebly. Veral die polisiekantoor (gebou in 1860) is 'n mooi gebou. Deneys Reitz noem in sy boek *Commando* dat hy en sy manne tydens die Tweede Vryheidsoorlog deur die dorpie getrek het.  In die kerkhoffie van die *Church of the Good Shepherd* lê die grafte van korporaal Boyd en kavalleris Hirschford wat in daardie oorlog gesneuwel het.

Die dorpie was die tuiste van die laaste transportryer in die land. Dele van die Afrikaanse fliek *Oom Kootjie Emmer* is hier verfilm. Die R407-streekroete verbind die dorp met Willowmore en Prins Albert.

## Sien ook 
* Lys van dorpe in Suid-Afrika

## Bron 
* 

## Verwysings
Port St. Johns

**Port St. Johns** is 'n dorp aan die Wildekus van die Indiese Oseaan in die Oos-Kaap, Suid-Afrika. Dit is geleë langs die mond van die Umzimvuburivier (Xhosa vir "Seekoeirivier"). Die dorp is 96&nbsp;km oos van Mthatha. 

## Geskiedenis 
Die naam van Port St. Johns is afgelei van die *São João* (St. Johannes) wat vergaan het naby Port Edward op 5 Junie 1552. Die eerste werklike aktiwiteit het in 1846 begin toe die Britse skoener *Rosebud* daarin kon slaag om oor die sandbank in die riviermond te gaan en in die rivier opgevaar het. In 1878 het die Britse regering beheer van die hawe oorgeneem na onderhandelings met die Pondohoofman Nqwiliso. Daar is handel gedryf met die Pondo's. Fort Harrison is later gebou  vir beskerming. Gedurende 1964 is die Pondolandbrug gebou om toegang met die res van Transkei en KwaZulu-Natal te bied.  Koffiebaai is 55&nbsp;km suidwes van Port St. Johns.

## Distrik 
Die distrik is 648&nbsp;km2 groot. Die klimaat is subtropies. Mielies en vrugte soos papajas, lietsjies, piesangs, mango's en avokadopere word in die riviervallei gekweek. Daar is drie swemstrande en hengel is ook gewild. Klein bote kan 18&nbsp;km in die rivier opvaar.

## Besienswaardighede 
* Daar is 'n vuurtoring en radiobaken by Kaap Hermes by die suidelike punt van die strandmeer.
* Die skeepsklok wat buite die stadsaal hang is na bewering dié van die *Clan Gordon* wat deur die kaptein weggedobbel is.
* Derde Strand is deel van die Ntlolobanatuurreservaat.
* Pondolandbrug 
* Daar is 'n warmwaterbron buite die dorp. Die Pondo's noem dit *Isinuka*  'die stink een'. (Lees ook Warmwaterbronne van Suid-Afrika.)

## Fotogalery 

Port St. Johns, town centre.jpg|Die dorp
Port St. Johns and the Umzimvubu River mouth from the old runway.JPG|Port St. Johns en die Umzimvuburivier vanaf Mount Thesiger
Typical Port St. Johns flora.JPG|Tipiese flora by Port St. Johns
The hill on top of which the old runway is located.JPG|Mount Thesiger

## Sien ook 
* Lys van dorpe in Suid-Afrika

## Verwysings
Olifantshoek

**Olifantshoek** is 'n dorpie in die Noord-Kaap, Suid-Afrika. Dit is 22&nbsp;km wes van Sishen op die N14 nasionale pad, net noord van die Langberg geleë. Die dorp is formeel gedurende 1912 gestig. Daar word met beeste geboer en ystererts word ook ontgin. Water word verkry uit 'n dam in die Olifantsloop wat deur die dorp vloei.

## Sien ook 
* Gereformeerde kerk Olifantshoek
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995 
* Ensiklopedie van Suidelike Afrika. Eric Rosenthal. 1967.

## Verwysings
Dr. Kenneth Kaunda-distriksmunisipaliteit

Die **Dr. Kenneth Kaunda-distriksmunisipaliteit** (voorheen bekend as die **Suidelike-distriksmunisipaliteit**) is een van die vier distriksmunisipaliteite van die Noordwes. Die setel van die munisipaliteit is in Klerksdorp. Die meeste inwoners in die munisipale gebied is Tswanasprekend. Die munisipaliteit se kode is DC40. Dit is vernoem na Kenneth Kaunda, Zambië se eerste president. 

## Geografie 
### Bure 
Die munisipaliteit word begrens deur:
* Bojanala Platinum (DC37) in die noorde
* Wesrand (DC48) in die ooste
* Sedibeng (DC42) in die ooste
* Fezile Dabi (DC20) in die suidooste
* Lejweleputswa (DC18) in die suide
* Dr. Ruth Segomotsi Mompati (DC39) in die suidweste
* Ngaka Modiri Molema (DC38) in die noordweste

### Plaaslike munisipaliteite 
Die munisipaliteit bestaan uit die volgende Plaaslike Munisipaliteite:

## Demografie 
Die volgende statistiek is van die sensus in 2011.
 

### Geslag 
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 en ouer: 401 692 [66.99% van die totale bevolking]
* Totale stemme: 226 396 [37.75% van die totale bevolking]
* Stempersentasie: 56.36% van die persentasie van die stemgeregtigdes

## Verwysings 
* Dr. Kenneth Kaunda-dm webblad
* Munisipale Afbakeningsraad 
* Adrian Frith *sensus 2011*
* OVK 2004 verkiesingsuitslae
Fochville

**Fochville** is 'n dorp in Gauteng, Suid-Afrika. Dit is geleë aan die R500-streeksroete net suid van die N12- nasionale pad, 40&nbsp;km oos van Potchefstroom. 

## Geskiedenis 
Die dorp is op 15 November 1920 geproklameer nadat dit reeds gedurende die Eerste Wêreldoorlog deur die broers Wulfson uitgelê is op die plase Kraalkop en Leeuwspruit. Dit is vernoem na maarskalk Ferdinand Foch, 'n opperbevelvoerder van die Geallieerde magte. Die Western Deep Levels goudmyn is naby Fochville. Die naaste groot dorp is Carletonville.

## Distrik 
Gemengde boerdery word in die distrik beoefen. 

## Danie Theron 
Die Danie Theron-gedenknaald staan op 'n koppie sowat 8&nbsp;km wes van die afdraai na Fochville. 

## In die nuus 
In die middel tagtigerjare was Fochville in die nuus nadat 'n seksskandaal onder leerlinge van die hoërskool aan die lig gekom het. Die kinders het 'n pakkamer onder 'n verhoog ingerig vir hul seksbedrywighede. Later is na dié plek as die "genotgrot" verwys.

## Sien ook 
* Gereformeerde kerk Buffeldoorns
* Lys van dorpe in Suid-Afrika
* NG gemeente Fochville-Noord
* NG gemeente Losberg
* Danie Theron-gedenktekens

## Bronne 
* Op Pad in Suid-Afrika. B.P.J. Erasmus. 1995.
Bothasig

**Bothasig** is 'n noordelike voorstad van Kaapstad in die Wes-Kaap, Suid-Afrika. Die voorstad is noord van Edgemead en oos van Milnerton geleë, ongeveer 15&nbsp;km noordoos van die Kaapse middestad.

Bothasig is op die plaas Bosmansdam uitgelê en aanvanklik ook daarna genoem. In 1966 is dit na P.W. Botha hernoem, die destydse Minister van Gemeenskapsontwikkeling, Eerste Minister en Staatspresident van Suid-Afrika.

## Verwysings
Gydopas

[duimnael|250px|regs|Gydopas met die hange van [Gydoberg op die agtergrond]]
Die **Gydopas** is 'n bergpas tussen Hugosberg en Gydoberg in die Wes-Kaap, Suid-Afrika. Dit is 5 km noord van Prince Alfred Hamlet op die R303-streeksroete. Die pas is 6.5 km lank met 27 kronkels en haarnaalddraaie teen die Gydoberg uit en is in 1848 deur Andrew Geddes Bain gebou. Ná die Tweede Wêreldoorlog is die pas herbou en geteer.

Die pas verbind die Warm Bokkeveld met die Koue Bokkeveld. Die pas se hoogste punt is 1042 m bo seevlak en dit het 'n maksimum steilte van 1:15.

## Sien ook 
* Lys van bergpasse in Suid-Afrika

## Verwysings
Bainskloofpas

__NOTOC__

Die **Bainskloofpas** is 'n bergpas en nasionale gedenkwaardigheid op die R301-streekroete noordoos van Wellington in die Hawequasberge in die Wes-Kaap, Suid-Afrika. Die pas is deur Andrew Geddes Bain gebou. Dit verbind Wellington met die Tulbaghvallei. Bouwerk het in 1849 begin en is gedurende 1853 voltooi. Op 701&nbsp;m bereik die pas sy hoogtepunt en dit het 'n maksimum helling van 1:13. Die pas is 28&nbsp;km lank, waarvan 10&nbsp;km uit die rots geskiet is met 15 ton buskruit. Die eerste motors het gedurende 1900 die eerste keer oor die pas gery. Gedurende 1934 is die pas verbreed en geteer. Dit is in 1980 tot 'n nasionale gedenkwaardigheid verklaar.

## Galery 

Lêer:Bains kloof pass - monument - 18032010.jpg|Monument in die Bainskloofpas.
Lêer:Bain's Kloof Pass 1797-1864 - Andrew Geddes Bain. Between Wellington & Wolseley. 03.jpg|Kloofhange
Lêer:Bain's Kloof Pass. Andrew Geddes Bain. 1797-1864. Between Wellington & Wolseley. 07.jpg|Rotsformasie wat oor die pad hang
Lêer:Bainskloof, Wellington District-001.jpg|Padbord

## Verwysings 
## Sien ook 
* Lys van bergpasse in Suid-Afrika

## Eksterne skakels 
* Bainskloof.com
*
Pantoffel

duimnael|regs|250px|'n Paar manspantoffels

'n **Pantoffel** is 'n semi-geslote binnenshuisskoen. Dit bestaan uit 'n voetsool wat deur middel van 'n band om die draer se voet vasgehou word. Pantoffels is sag en lig in vergelyking met ander vorme van skoene. Hulle is meestal gemaak van sagte materiaal wat 'n sekere vlak van gemak vir die draer toelaat, gewoonlik gemaak van valsdierepels of leer.

Pantoffels word meestal in die laatherfs en winter gedra en per geleentheid in ander seisoene.

## Sien ook 
* Plakkies
* Skoen
Lootsbergpas

Die **Lootsbergpas** is 'n bergpas op die N9 nasionale pad  oor die Sneeuberge tussen Graaff-Reinet en Middelburg in die Oos-Kaap.  Hierdie pas sneeu gereeld toe in die winter en is met 1 789 m bo seevlak die hoogste pas in die Karoo. Die maksimum helling in die pas is 1:16. Dit dateer uit 1858.

## Sien ook 
* Lys van bergpasse in Suid-Afrika

## Verwysings
Olifantsrivier, Namakwaland

:*Vir ander riviere genaamd "Olifantsrivier", sien die dubbelsinnigheidsblad by Olifantsrivier.*

[duimnael|regs|Olifantsrivier suid van [Klawer, Wes-Kaap|Klawer, van die N7-pad af gesien]]
Die **Olifantsrivier** is 'n rivier aan die Weskus van die Wes-Kaap, Suid-Afrika. 

## Naam 
Die rivier verkry sy naam van adelbors Jan Danckaert wat beweer dat hy 'n trop van 300 olifante hier gesien wei het op sy eerste ontdekkingsreis in die gebied.

## Ontspring 
Die rivier ontspring tussen Ceres en Citrusdal, net wes van die Skurweberg en noord van die Witzenberg by .

## Roete 
Die rivier vloei 265&nbsp;km ver meestal noord en net oos van die Olifantsrivierberge, deel van die Groot-Winterhoekberge, verby. Dit vloei noord deur Citrusdal en bly hiervandaan net oos van die N7 nasionale pad en wes van die Sederberg, deur die Clanwilliamdam, verby Clanwilliam en hou steeds oos van die N7 tot amper by Klawer. Nét voor Klawer vloei die rivier onderdeur die N7, draai dan wes verby Vredendal, draai weer suid by Koekenaap en mond uit by  digby Papendorp in die Atlantiese Oseaan, sowat 250&nbsp;km noord van Kaapstad.

## Sytakke 
Enkele sytakke van die Weskus se Olifantsrivier is die:
* Doringrivier
* Dwarsrivier
* Elandskloofrivier
* Heksrivier
* Holrivier, met verdere takke:
** Soutrivier
** Varsrivier
* Matjiesrivier
* Modderrivier
* Ratelrivier
* Tweerivier

## Visse 
[duimnael|regs|[Topografiese kaart wat die Olifants- en Doringrivier met hul sytakke aandui]]
Die volgende visspesies is endemies aan die rivier:
* Barnard se klipbaber
* Clanwilliam-geelvis
* Clanwilliam-klipbaber
* Clanwilliam-rooivlerkie
* Clanwilliam-saagvin
* Clanwilliam-sandvis
* Tweerivier-rooivlerkie, slegs in die Tweerivier, 'n sytak van die Olifantsrivier.
* Vurige rooivlerkie

## Verwysings 
## Bibliografie 
* Green, Lawrence G.: Elephant River. In: On wings of fire. A narrative of odd and unusual characters and queer, remote places along the flamingo coast from Swakopmund to the Cape. Kaapstad: Howard B. Timmins, 1982.
Milnerton

**Milnerton** is 'n noordelike voorstad van Kaapstad, genoem na sir Alfred Milner. Die dorp is 11&nbsp;km vanaf Kaapstad se middestad. Die voorstad het 'n bevolking van 95&nbsp;630 in 2011 gehad. Dit is in 1898 gestig en het 'n munisipaliteit geword in 1955.

Die Milnerton-vuurtoring is 'n vuurtoring aan die Atlantiese Oseaan wat skepe waarsku wat Tafelbaai wil binnegaan.

## Plaaslike bestuur 
Milnerton was 'n munisipaliteit van 1955 tot 1996;  deel van die Blaauwberg-oorgangsmunisipaliteit van 1996 to 2000; en is sedert 2000 deel van die Kaapstadse metropool.

## Wapen 
Milnerton se munisipale raad het in 1963 'n wapen aangeneem. Dit is later by die Kaapse Provinsiale Administrasie (in 1966) en die Buro vir Heraldiek (in 1968) geregistreer:* Ingeboe kepersgewys verdeel van goud, belaai met twee rooi perdeysters, en golwend gedwarsbalk van blou en silwer van agt stukke*. Die helmteken was 'n uitkomende rooi perd, en die wapenspreuk "Per mare per terram".  Dr. Cornelis Pama het die wapen ontwerp.

## Verwysings
Kalkbaai

**Kalkbaai** is 'n klein suidelike voorstad van Kaapstad. Die dorpie het sy naam gekry van die Nederlandse woord "kalk". Ongebluste kalk was in die 17de eeu hier in oonde vervaardig. Dit was 'n belangrike grondstof vir huisbou in die Kaapse streek en is veral in die Bo-Kaap, 'n oorwegend-Moslem distrik van Kaapstad, gebruik om huise te pleister. Die kalk is verkry van mosseldoppe, wat in groot hoeveelhede op die strand gevind is.

Die hawe van Kalkbaai het die eerste keer in 1742 belangrik geword toe die Nederlandse Oos-Indiese Kompanjie besluit het om die naburige dorp Simonstad as 'n winterankerplek vir sy vloot te gebruik. Aangesien daar destyds geen padverbinding tussen Kaapstad en Simonstad was nie, is die goedere wat nodig was om die vloot te onderhou en die dorp uit te brei, per ossewa in Kalkbaai afgelewer, waar dit dan op bote gelaai en na Simonstad verskeep is. Op die terugreis na Kaapstad het die ossewaens kalk en vis vervoer. Toe die Kaapse streek in 1795 'n Britse kolonie geword het, het die nuwe regering 'n goed onderhoude pad na Simonstad laat bou, sodat die hawe van Kalkbaai sy belangrikheid verloor het.

In 1820 het die aktiwiteit weer vlamgevat met die ontwikkeling van walvisjag met harpoene, wat die derde grootste industriële aktiwiteit in die Kaapkolonie geword het, naas landbou en wingerdbou. Die jag was so wydverspreid dat dit byna die uitsterwing van die walvisbevolking, wat rondom hierdie kus gewoon het, veroorsaak het. Omstreeks 1835 het Kalkbaai weer tot 'n sekere mate van traagheid verval. In die middel-1840's het 'n Filippynse bemanning wat by Kaappunt skipbreuk gely het, hulle in Kalkbaai gevestig waar hulle die visbedryf ontwikkel het. Die Filippynse bevolking van Kalkbaai het gegroei tot 1898, die jaar toe die Amerikaners die Filippyne in besit geneem het, wat baie Filippynse vlugtelinge wat hulle in Kalkbaai gevestig het, aangemoedig het om na hul lande terug te keer. Ongeveer sestig Filippynse gesinne (de la Cruz, Fernandez, Menigo en Erispe) het egter in Kalkbaai gebly, saam met baie voormalige slawe en seuns van geëmansipeerde slawe van Batavia en Maleisië.

Die aankoms van die spoorweg in 1883 het die voorkoms van die gebied verder verander. Die vissersdorpie het die bou van talle tweede huise, gastehuise, hotelle, skole en winkels beleef. Die dorpie het in 1897 met Muizenberg saamgesmelt om die munisipaliteit van Kalkbaai te vorm, voordat dit in 1913 by die munisipaliteit van Groot-Kaap aangesluit het. Tydens apartheid het die dorpie daarin geslaag om die afdwing van die Groepsgebiedewet te vermy.

Volgens die 2011-sensus het die dorpie 'n bevolking van net 700 gehad, waarvan 382 (55%) Blankes was.

duimnael|links|Kalkbaai

## Sien ook 
* NG gemeente Kalkbaai
* Bang, Nils D.: Oceanography and naval tragedy. In: Lantern. Tydskrif vir Kennis en Kultuur. Jaargang 17, nr. 1, September 1967
* Bang, Nils D.: Sea-fringe hazards. In: Lantern. Tydskrif vir Kennis en Kultuur. Jaargang 17, nr. 4, Junie 1968

## Verwysings 
* Burman, Jose: The False Bay Story. Kaapstad: Human & Rousseau,1977. 
* Tredgold, Arderne: Bay between the mountains. Kaapstad: Human & Rousseau, 1995.
Mark Twain

200px
**Mark Twain**

**Amerikaanse skrywer en humoris**

----
**Handtekening**  
180px

----

**Literêre genres**
Fiksie, nie-fiksie, historiese fiksie, kinderboeke, reisverhale, satires, essays, wysgerige literatuur, sosiale kommentare, literêre kritieke

----

**Beduidende werke**
160px
duimnael|Mark Twain (1909)
*Adventures of Huckleberry Finn**The Adventures of Tom Sawyer*

**Samuel Langhorne Clemens** (* 30 November 1835 in Florida, Missouri; † 21 April 1910 in Redding, Connecticut), beter bekend onder sy skuilnaam **Mark Twain**, was 'n Amerikaanse skrywer en humoris wat veral bekendheid verwerf het met *The Adventures of Tom Sawyer* (1876) en die vervolgroman *Adventures of Huckleberry Finn* (1885). Na die laasgenoemde word dikwels verwys as die *Great American Novel*.

Twain het grootgeword in Hannibal, Missouri - 'n dorp waar later ook *Huckleberry Finn* en *Tom Swayer* sou afspeel. Hy het beroepsopleiding by 'n drukker ontvang en was later ook as lettersetter werksaam. Daarnaas het hy artikels vir die nuusblad van sy ouer broer Orion geskryf. Nadat hy 'n tyd lank in verskillende stede as drukker gewerk het, het Twain hom as meesterloods op 'n Mississippi-rivierboot bekwaam en daarna weswaarts gegaan om met sy broer saam te woon.

'n Tussentydse loopbaan in die goudmynbou was allesbehalwe suksesvol sodat Twain hom tot joernalistiek gewend het. 'n Humoristiese verhaal, wat hy as verslaggewer geskryf het (*The Celebrated Jumping Frog of Calaveras County*), het baie gewild geraak en dwarsoor die Verenigde State aandag getrek. Ook sy reisdagboeke het gunstelinge van die Amerikaanse leserspubliek geword. Twain het toe besef dat hy sy ware roeping gevind het.

As skrywer en openbare spreker het hy groot sukses behaal. Kritici en kollegas was vol lof vir sy skryfvernuf en sy satires, en Twain het vervolgens vriendskapsbande gesmee met Amerikaanse presidente, kunstenaars, nyweraars en Europese adellikes.

Sy sukses as skrywer het egter opvallend gekontrasteer met sy gebrek aan finansiële vernuf. Alhoewel hy 'n fortuin verdien het met sy literêre werke en lesings, het hy sy geld met 'n aantal ondernemings, waaronder die letterset-masjien *Paige Compositor*, verkwis en is genoodsaak om bankrot te speel. Danksy die steun wat die sakeman Henry Huttleston Rogers aan hom verleen het, kon Twain sy finansiële moeilikhede uiteindelik oorkom. Twain het baie hard gewerk om seker te maak dat hy al sy skuldeisers ten volle kon betaal, al is hy vanweë sy bankrotskap as onmondig beskou.

Twain, wat gedurende 'n verskyning van Halley se Komeet gebore is, is tydens sy wederkoms oorlede. Twain is as die "grootste Amerikaanse humoris van sy tyd" geprys, terwyl William Faulkner na hom as "die vader van die Amerikaanse letterkunde" verwys het.

## Verwysings
Drie Susters

**Drie Susters** (Engels: *Three Sisters*) is 'n landformasie en bekende landmerk in die Noord-Kaap, Suid-Afrika op die N1 nasionale pad tussen Beaufort Wes en Richmond.

Drie Susters se naam is ontleen van drie byna identiese koppies (heuwels) net oos van die N1 nasionale pad. Die koppies is met dolomiet gekroon en is rondawelagtig in voorkoms. Die plaas waarop die heuwels geleë is se naam is "Three Sisters".

duimnael|links|Drie Susters se treinhalte.
Daar is 'n ook 'n spoorhalte waar treine in die verlede goedere vir die omliggende landbougemeenskap op- en afgelaai het. Die diens is egter al jare gelede gestaak.

Naby die heuwels is daar 'n groot vulstasie. Net noord van die vulstasie skei die N1 nasionale pad (via Bloemfontein) en N12 nasionale pad (via Kimberley) op pad na die noorde.

## Trivia 
Pieter Koen se trefferliedjie "*3 Susters van Drie Susters*" is geïnspireer deur die pleknaam.

## Sien ook 
* Lys van dorpe in Suid-Afrika
* Watervalspruit (Karoo)

## Bronne 
* B.P.J. Erasmus: *Op Pad in Suid-Afrika*. 1995. 
* *Padlangs deur Suid-Afrika*. 2010. 

## Eksterne skakels 
*
Lys van Kaapstad se voorstede

Hierdie is 'n **lys van voorstede in die stad Kaapstad**, in Suid-Afrika.

Elke voorstad word deur sy poskode gevolg. Die eerste poskode is vir straataflewering, die tweede, waar van toepassing, verwys na posbusaflewering. Party voorstede deel dieselfde poskode.

In Suid-Afrika verwys die term "voorstad" nie noodwendig na 'n "woonarea op die buitewyke van 'n stadsgebied nie"; dit word eerder as 'n sinoniem vir 'n woonbuurt gebruik.

## Stadskern 
## Noordelike Voorstede 
## Atlantiese seekus 
## Suidelike Voorstede 
## Suidelike Skiereiland 
## Kaapse Vlakte 
## Helderberg 
## Weskus
Noordhoek

**Noordhoek** is 'n voorstad van Kaapstad, Suid-Afrika, geleë onder Chapmanspiek aan die weskus van die Kaapse Skiereiland, ongeveer 35&nbsp;km suid van die stad self. Die naam "Noordhoek" is geneem uit Nederlands. Dit is die beste bekend vir sy skilderagtige kuslyn en sy lang, wye, sanderige strand, wat suid strek na die naburige dorp van Kommetjie. 

Naby die suidelike einde van die strand lê die wrak van die stoomskip *Kakapo*, wat sowat 'n eeu gelede gestrand het, toe die kaptein van die skip Chapmanspiek vir die Kaap van Goeie Hoop aangesien het en die stuur na bakboord gerol het.

Noordhoek kan bereik word óf uit die skouspelagtig natuurskone kuspad van Chapmanspiek, wat lei uit Houtbaai; of via die bergpad, Ou Kaapseweg, wat deur die pragtige Silwermyn Natuurreservaat loop - nou deel van die Tafelberg Nasionale Park. Noordhoek is 'n klein gemeenskap van verspreide mooi huise, dikwels met 'n uitsig oor die see. Dit het 'n groot perdebevolking aangesien pretritte op die lang strand 'n groot trekpleister is. Baie kunstenaars woon ook in Noordhoek.
Noordelike Gebied

Die **Noordelike Gebied** (Engels: *Northern Territory*) is 'n gebied in noordelike Australië en het 'n bevolking van 229&nbsp;675 in 2010 gehad. Die hoofstad en grootste stad is Darwin.
Kommetjie

**Kommetjie** is 'n klein dorpie of voorstad naby Kaapstad, in die Wes-Kaapprovinsie van Suid-Afrika. Dit lê omtrent halfpad langs die weskus van die Kaapse Skiereiland af, aan die suidelike punt van die lang breë strand wat noordwaarts na Chapmanspiek en Noordhoek loop. Die gemeenskap van Ocean View is in sy onmiddellike suidooste geleë.

Volgens die 2011-sensus het die dorp 'n bevolking van 2&nbsp;434 gehad, van wie 92% hulself as blank geklassifiseer het. Dit is in 1902 gestig toe 'n konsortium sakemanne die gebied as 'n woonbuurt van Kaapstad ontwikkel het. Die dorp is in die 1960's gemoderniseer toe elektrisiteit en munisipale lopende water geïnstalleer is.

Die area is 'n gewilde plek vir branderplankry, aangesien kragtige golwe van die Atlantiese Oseaan opstyg oor rotsriwwe gevorm deur harde sandsteen van die Tafelberggroep. Waar die bodem klipperig is, is die vlakker waters dik begroei met reuse-kelpwoude. Kommetjie is bekend vir sy uitstekende kreefvangste, alhoewel veranderinge in die toelaatbare daaglikse visvangkwotas dit drasties verminder het.

## Geografie 
Kommetjie is geleë op die smal kusstrook onder die berge, aan die westekant van die suidelike Kaapse Skiereiland, langs die Atlantiese Oseaan met koue strome in hierdie streek, en is blootgestel aan die heersende suidwestelike deining vanaf die Suidelike Oseaan.

Die Slangkop-vuurtoring, sowat 33 meter hoog, is op die strand geleë. Die vuurtoring kan vanaf die bergpas "Ou Kaapse Weg" gesien word en bestaan al sedert 1919.

## Sport en ontspanning 
Die Kaapstad-fietstoer gaan elke jaar deur hierdie klein dorpie. Die suidwestelike deining produseer aantreklike branders vir branderplankry op die plaaslike kusriwwe, en die area is gewild vir kreef en visvang, aangesien daar 'n strandlanseerarea is vir klein vaartuie. Dit is 'n stil en ontspanne dorp wat geskik is vir kampeer en wegbreek. Nie ver van Kommetjie, langs Langstrand naby Noordhoek nie, lê Die Kakapo-skeepswrak, wat in 1900 gestrand het.

## Fauna en Flora 
Kommetjie huisves 'n verskeidenheid plant- en dierspesies, waarvan baie bedreig is. Kommetjie is veral bekend vir sy melkhoutboorde, voëlkyk en bobbejaantroppe wat gereeld van die nabygeleë heuwels afkom om kos vanuit die woonhuise te stroop.

Kommetjie is ook deel van die fynbosbioom, wat met die hoogste aantal plantspesies per vierkante kilometer spog. Van die skaarste en mees gesogte plante word in hierdie bioom aangetref, maar word bedreig deur 'n verskeidenheid indringers, veral Australiese bome, wat in die 1800's ingevoer is.

## Verwysings 
## Eksterne skakels 
* Kommetjie travel guide from Wikivoyage
* Official Community Website
* Kommetjie Weather Station
Piekenierskloofpas

Die **Piekenierskloofpas** is 'n bergpas wat deel van die N7 nasionale pad uitmaak, net suid van Citrusdal en is in die Olifantsrivierberge wes van die Olifantsrivier in die Wes-Kaap. Die naam lei terug na gevegte tussen die Khoikhoi en soldate van die Nederlands-Oos-Indiese-Kompanjie. Piekeniers (lansiers) is opgestel in verskeie plekke in die Piekenierskloof om die boere teen strooptogte van die Khoikhoi te beskerm. Thomas Bain het die eerste pas deur die kloof gebou in 1857 en die pas is toe Grey's Pass genoem. Gedurende 1960 is die pas geteer en hernoem as Piekenierskloof. Die pas bereik sy hoogste punt op 519&nbsp;m bo seevlak en het 'n maksimum steilte van 1:16.

## Sien ook 
* Lys van bergpasse in Suid-Afrika

## Verwysings 
## Bron 
* Standard Encyclopaedia of Southern Africa, deel 8. Kaapstad: Nasou, 1973.
Boesmanland

duimnael|260px|'n Tipiese Boesmanlandse landskap

Die **Boesmanland** is 'n streek in die Noord-Kaap, Suid-Afrika. Die streek strek vanaf Calvinia in die suide tot by die Oranjerivier in die noorde en ooste, Namakwaland in die weste en die Sakrivier en die Hartbeesrivier in die ooste.

Die dorpe Brandvlei, Pofadder en Aggeneys, asook gehuggies soos Namies en Bosluispan, lê in Boesmanland. Die landskap bestaan uit uitgebreide vlaktes wat deur inselberge, soos Gamsberg, onderbreek word. Die naam van die streek is van sy eertydse inwoners, die Boesmans (San-bevolkingsgroep), wat steeds daar aangetref word, afgelei.

Die Sishen-Saldanha-spoorlyn loop deur die Boesmanland. Vaalputs, waar kernafval gestoor word, is tussen Boesmanland en Namakwaland geleë.

## Klimaat 
Boesmanland is 'n dor en droë gebied grensend aan Namakwaland. Dit is waarskynlik die mees onherbergsame streek in Suid-Afrika. Die grond is grotendeels onvrugbaar en die grondwater het 'n hoë soutgehalte. Die flora en fauna, hoewel skaars, is van groot belang. Hoewel die veld te dor is om te bloei (soos aan die weskus van Namakwaland), selfs nie wanneer dit in die lente reën nie, is plantjies wat opkom ongewoon en dikwels van asemrowende skoonheid.

## Sien ook 
* Lys van streeksname in Suid-Afrika
* Boesmanland (bantoestan), voormalige tuisland in die noordooste van Suidwes-Afrika.

## Verwysings
Lambertsbaai

[duimnael|280px|Witmalgasse op [Voëleiland, Lambertsbaai|Voëleiland in Lambertsbaai.]]
**Lambertsbaai** is 'n kusdorpie aan die Atlantiese Oseaan in die Weskus, Suid-Afrika. Dit is by die monding van die Jakkalsrivier geleë. Dit was vroeër slegs 'n visserdorpie maar groei tot 'n toerismetrekpleister. Van die belangrikste vangste is kreef, ansjovis, sardyne en snoek. Die dorp word met die buitewêreld verbind met die R364- en R365-streekroetes. Die twee roetes sluit hier by mekaar aan.

## Geskiedenis 
Die dorpie is gestig op die plaas Otterdam wat deur Johann Stephan besit was. Die Kaapse regering het die grond gekoop en die eerste erwe is in 1913 verkoop. Die dorp is vernoem na sir Robert Lambert, die bevelvoerder van die Britse vlootbasis aan die Kaap in 1820, wat opmetings van die see in die gebied gedoen het. 

## Tweede Vryheidsoorlog 
Tydens die Tweede Vryheidsoorlog het generaal Barry Hertzog Vanrhynsdorp op 19 Januarie 1901 beset. Hy stuur toe 'n paar burgers na Lambertsbaai om verkenningswerk te doen. Hulle kom die Britse oorlogskip HMS *Sybille* teë wat in die baai voor anker lê. Nadat hulle die skip met verkykers beloer het, skiet hulle met hul gewere op die skip. Die bemanning van die skip het geskrik, kom tot verhaal en skiet terug. Geen party het skade gely nie en die burgers keer terug na Vanrhynsdorp. Dit was die eerste seeslag van die Tweede Vryheidsoorlog.

## Wapen 
Lambertsbaai se munisipale raad het in 1982 'n wapen by die Buro vir Heraldiek geregistreer: ''Gedeel van silwer en blou, 'n keper  aan weerskante vergesel van 'n tandrat en in die  skildvoet van 'n regopgeplaaste wulkskulp, alles van die een in die ander; op 'n golwende rooi skildhoof 'n swemmende Kaapse snoek van goud''.  Die helmteken was 'n Kaapse malgas en die wapenspreuk "Porta maris portus salutis".

## Ekonomie 
'n Kreef-inmaakfabriek is in 1918 deur Axel Lindstrom geopen. Die fabriek word egter nie meer gebruik vir die inmaak van kreef nie. Die aartappelskyfiebedryf het een van die fabrieke oorgeneem en vervaardig nou aartappelskyfies vir groot- en kleinhandelaars en restaurante. 

Met die uitputting van visbronne aan die Weskus het die aktiwiteite by die Lambertsbaaihawe drasties afgeneem. Die hawe word nou slegs gebruik deur klein vissersbote, en 'n paar diamantbote wat gebruik word vir baggerwerk en duikbedrywighede in die diamantvelde na die noorde.

## Voëleiland 
Voëleiland is 'n gewilde besoekplek vir toeriste. Die eiland is 'n broeiplek van die witmalgas. Hier word ook jaarliks ghwano verwyder.

## Sien ook 
* Lys van dorpe in Suid-Afrika
* Nag van die negentiende, rolprent wat hier verfilm is.

## Verwysings 
## Bronne 
* Op Pad in Suid-Afrika. B.P.J. Erasmus. 1995. 
* Padlangs deur Suid-Afrika. 2010
Baviaans Plaaslike Munisipaliteit

Die **Baviaans Plaaslike Munisipaliteit** was een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika. Dit het met Camdeboo en Ikwezi Plaaslike Munisipaliteite saamgesmelt na 3 Augustus 2016, om die nuwe Dr Beyers Naudé Plaaslike Munisipaliteit te vorm.

## Nedersettings 
Nedersettings in die munisipaliteit was:
* Rietbron
* Steytlerville
* Vuyolwetho
* Willowmore (setel)
Waenhuiskrans

**Waenhuiskrans** is 'n kusdorpie aan die Indiese Oseaan in die Wes-Kaap, Suid-Afrika. Dit is genoem na 'n grot soos 'n waenhuis sowat 2&nbsp;km suid van hier. Die dorp is 'n gewilde visvangoord. Dit staan ook as **Arniston** bekend na aanleiding van die HMS *Arniston* wat op 30 Mei 1815 hier gestrand het. Slegs ses van 378 persone aan boord het oorleef.

## Betrokkenheid tydens die Tweede Wêreldoorlog 
Tydens die Tweede Wêreldoorlog was dit nie alleen die suidelike noorkapperwalvisse wat Waenhuiskrans besoek het nie, maar ook ander grys burgers van die see wat langs die diep kus verbybeweeg en vlugtig opgekom het om toegang tot die strand te verkry. Dit was U-bote van die Nazi-regering wat 133 skepe langs die Suid-Afrikaanse kus tussen 1942 – 1945 gesink het.

Die see naby Kaap Agulhas was die middelpunt van die *Unterboot*-bedrywighede. Soos die Hollandse matrose van ouds, het die Duitse bemanning vars verversings nodig gehad, maar hierby ook diesel. Die Nazi-ondersteuners uit die kontrei was tog te bly om vars plaasprodukte te voorsien. Volgens oorlewering het daar geheime tennisspele op die strand by Waenhuiskrans plaasgevind.

Net ’n hanetreetjie van Potberg af, langs De Hoop se kus, het die U-bote in die diepe waters geskuil. ’n Bekende palingvisserman is aangestel om op die uitkyk vir U-bote te wees. ’n Spesiale telefoonverbinding is vir hierdie doel geïnstalleer. ’n Witsandwinkelier het die Duitse bemanning van diesel verskaf, totdat die polisie ingelig en sy gewaarsku is dat ’n lokval gestel is.

## Wapen 
Waenhuiskrans se plaaslike raad het in 1993 'n wapen by die Buro vir Heraldiek geregistreer: ''Deursnede, swart en silwer, in die skildvoet twee blou dwarsbalke, die boonste  rand uitgeskulp en die onderstes ingeskulp, in die skildhoof drie silwer uitkomende  gewelhuisies met 'n blou venster elk; 'n gewelfde goue skildhoof''. Die helmteken was 'n swarttobie wat 'n blou skeepswiel vashou op 'n blou muurkroon, en die wapenspreuk was "Bewaar en behou".

## Galery 

Arniston caves.jpg|Grotte teen die kuslyn te Waenhuiskrans.
Arniston.jpg|'n Blik oor Waenhuiskrans.
Arniston Spa Hotel.jpg|Die Arniston Spa Hotel.

## Sien ook 
* Lys van dorpe in Suid-Afrika
* Spookplekke in Suid-Afrika

## Bronne 
* B.P.J. Erasmus: *Op Pad in Suid-Afrika*. 1995. 
* 

## Verwysings
Julia Gillard

**Julia Gillard** (gebore op 29 September 1961 in Barry, Wallis, Verenigde Koninkryk) was sedert 24 Junie 2010 die eerste minister van Australië. In 'n leierskapstryd het haar voorganger Kevin Rudd, haar op 26 Junie 2013 verslaan as leier van die Arbeidersparty, met gevolg dat sy dieselfde dag as eerste minister bedank het, met ingang 27 Junie 2013.

Tydens die leierskapstryd het sy onderneem om haar uit die politiek te onttrek indien sy die stryd sou verloor.

## Eksterne skakels 
* http://www.aph.gov.au/house/members/member.asp?id=83L 
* http://www.alp.org.au/julia-gillard
Voëleiland, Lambertsbaai

**Voëleiland** is by Lambertsbaai in die Atlantiese Oseaan, Wes-Kaap, Suid-Afrika. Dit is 'n gewilde besoekplek vir toeriste. Die eiland is 'n broeiplek van die witmalgas en hier word ook jaarliks ghwano verwyder. Die eiland is 19&nbsp;ha groot.

## Sien ook 
* Lys van eilande van Suid-Afrika

## Verwysings
Lys van eilande van Suid-Afrika

duimnael|regs|Robbeneiland soos vanaf die Tafelberg gesien.
duimnael|regs|Pelsrobbe op Duikereiland.
duimnael|regs|'n Kolonie witmalgasse op Voëleiland te Lambertsbaai.

Die volgende eilande is deel van Suid-Afrika:

## Verwysings
Rawsonville

duimnael|links|200px|Die NG kerk Goudini, op Rawsonville.
duimnael|300px|regs|Wingerde en die Slanghoekberge, net buite Rawsonville

**Rawsonville** is 'n dorp in die Wes-Kaap, Suid-Afrika, 16&nbsp;km suidwes van Worcester. Volgens die 2011-sensus het die dorp 'n bevolking van 3 &nbsp;100 gehad, waarvan 263 (24%) Blank was.

## Omgewing 
Druiwe is die belangrikste produk wat verbou word met verskeie koöperatiewe wynkelders in die omgewing. Die Goudini Spa is ongeveer 6&nbsp;km van Rawsonville; die water bereik die oppervlakte teen 40&nbsp;°C.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. 

## Verwysings
Dasseneiland

**Dasseneiland** is 10&nbsp;km suidwes van Yzerfontein, Wes-Kaap in die Atlantiese oseaan. Die eiland is een van 34 ondersese berge langs die Weskus waarvan die spits bo die water uitsteek. Die eiland beslaan 'n oppervlakte van 222&nbsp;ha met 'n lengte van 4,5&nbsp;km, breedte van 2&nbsp;km en 'n hoogste punt van 10&nbsp;m bo seevlak.

## Geskiedenis 
Die naam van die eiland is na aanleiding van die groot aantal dassies wat oorspronklik daar gewoon het. Jan van Riebeeck het ook baie robbe daar gevind gedurende 1654 toe hy besoek daar afgelê het. Die robbe is sedertdien deur jagters uitgeroei en vandag is die eiland die grootste broeiplek van die Kaapse pikkewyn. Daar is tans sowat 68&nbsp;000 pikkewyne op die eiland. Daar kom ook watervoëls soos kormorante en witmalgasse voor.

## Vuurtoring 
Daar is 'n bemande vuurtoring op die eiland, wat sedert 1893 aktief is. Die vuurtoringwagter en sy gesin word elke ses weke per helikopter na die vasteland gebring vir 'n besoek.

## Sien ook 
* Lys van eilande van Suid-Afrika

## Bronne 
* Crawford, Robert: Plight of the sea-bird. In: Conserva. Departement van Omgewingsake. Deel 2, nr. 4, Oktober 1987. ISSN 0258-3313
* Op Pad in Suid-Afrika. B.P.J. Erasmus 1995 
* Padlangs deur Suid-Afrika. 2010. 
* Die Suid-Afrikaanse Gids: feite en wenke. 2009
Yzerfontein

**Yzerfontein** is 'n vakansiedorp aan die Weskus van Suid-Afrika aan die Atlantiese Oseaan en is gewild onder branderplankryers. Die dorp het in 1937 ontstaan toe die Katzfamilie die plaas Yzerfontein gekoop en die grond in woonerwe onderverdeel het. Die naam is ontleen aan 'n fontein wat in 'n ysterklipformasie ontspring.

Die dorp het 'n 25 km lange strand, die langste ononderbroke strand in Suid-Afrika. Daar is 'n restaurant wat inheemse disse bedien. Dit kan te voet of per grondpad bereik word.

Die dorp is geleë langs die bekende Weskus- Nasionale Park, en volstruise, slange, dassies en selfs bokkies word hier aangetref. Seevoëls en duikers maak hulself tuis in die dorp en broei hul kleintjies uit op Meeurots, 'n klein eiland in die baai, en Dasseneiland. Walvisse kom paar en kalf in die baai. Hulle kan van Junie tot Desember besigtig word.

## Infrastruktuur 
Die R315 provinsiale pad verbind Yzerfontein met die N-7 nasionale pad in Malmesbury via Darling.

## Sien ook 
* Weskus- Nasionale Park
* Lys van dorpe in Suid-Afrika
* Darling
* Malmesbury
* Langebaan

## Bron 
* Op Pad in Suid-Afrika. B.P.J. Erasmus. 1995
Moordenaarskaroo

Die **Moordenaarskaroo** is 'n streek op die grens van die Wes- en Noord-Kaap in Suid-Afrika. Dit vorm deel van die Groot-Karoo en strek van Laingsburg tot by Sutherland. Aan die noordekant van die Moordenaarskaroo is die Komsberg.

Hierdie is 'n rofweg driehoekige gebied en waarskynlik die enigste streek in die land sonder 'n hoofdorp. Laingsburg en Merweville is in die Koup en Sutherland in die Roggeveld.

## Sien ook 
* Lys van streeksname in Suid-Afrika

## Bron 
* Die Suid-Afrikaanse Gids: feite en wenke. Isabel Uys. 2009.
Rûens

Die **Rûens** is 'n streek in die Wes-Kaap, Suid-Afrika. Dit is die heuwelagtige gebied rondom Caledon.

## Sien ook 
* Lys van streeksname in Suid-Afrika

## Verwysings 
## Eksterne skakels 
*
Botrivier, Wes-Kaap

:*Hierdie artikel handel oor die dorpie in die Wes-Kaap. Vir die rivier self, sien Botrivier (rivier).*

**Botrivier** is 'n dorp in die Wes-Kaap, Suid-Afrika. Volgens die 2001-sensus het die dorp 'n bevolking van 4&nbsp;052 gehad. Die dorp lê langs die N2 nasionale pad. Die R43-provinsiale pad na Hermanus draai hier af. Vandag is die distrik bekend vir sy uie. Die naam is afgelei van al die botter wat hier gemaak is.

## Sien ook 
* Lys van dorpe in Suid-Afrika

## Verwysings
Melkbosstrand

**Melkbosstrand** (of *Melkbos*, soos algemeen bekend) is 'n kusdorp en strand met ongeveer 12&nbsp;000 inwoners, wat op die weskus van Suid-Afrika, 35&nbsp;km vanaf Kaapstad geleë is.

Die dorp is vernoem na die melkbos (*Euphorbiaceae*) wat op die nabygeleë duine groei. Die stingels van die melkbos bevat 'n melkerige taai sap. Die dorp en sy 7&nbsp;km wit sandstrand is aan die Atlantiese kus geleë. Die strand is veral gewild onder branderplankryers. 

Die SAFE (South Africa-Far East) en SAT-3/WASC (South Atlantic/West Africa) ondersese optiese veselkabels kom hier aan land.

Melkbosstrand is deel van die Stad Kaapstad en is naby Bloubergstrand en Atlantis geleë.

## Sien Ook 
* Gids tot Melkbos
* Lys van dorpe in Suid-Afrika
Sandveld

: *Hierdie artikel handel oor die streek in die Wes-Kaap. Vir die natuurreservaat, sien: Sandveld-natuurreservaat.*

Die **Sandveld** is 'n streek in die Wes-Kaap, Suid-Afrika. Die streek is 'n smal area tussen die Swartland en die Weskus; vanaf Hopefield in die suide tot by Lutzville in die noorde. Die Sandveld is yl bevolk. Die sanderige grond bevestig dat die hele area eens op 'n tyd onder see was. Die ekonomie van die streek is hoofsaaklik op landbou gegrond;  skaapboerdery en die kweek van graan en groente. Die Bergrivier vloei deur die Sandveld.

## Nedersettings 
Dorpe in die Sandveld is:
* Hopefield
* Aurora
* Redelinghuys
* Leipoldtville
* Graafwater
* Het Kruis
* Paleisheuwel

## Sien ook 
* Lys van streeksname in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Die Suid-Afrikaanse Gids: feite en wenke. Isabel Uys. 2009.
Lys van bergpieke in Suid-Afrika

Hier is 'n lys van **bergpieke** in Suid-Afrika en Lesotho insluitende die hoogste piek in elke provinsie.

## Verwysings
Kannaland

duimnael|300px|Ligging van die gelyknamige munisipaliteit.

Die **Kannaland** is 'n vallei in die Wes-Kaap, Suid-Afrika tussen Barrydale en Oudtshoorn. Aan die noorde is die Rooiberg en aan die suide die Langeberg. Die naam is waarskynlik afgelei van die Khoikhoi se woord vir die eetbare wortel van 'n sekere tipe vygie. Vanwyksdorp is die geografiese hoofdorp van Kannaland. 

## Sien ook 
* Kannaland Plaaslike Munisipaliteit
* Lys van streeksname in Suid-Afrika

## Bronne 
* Die Suid-Afrikaanse Gids: feite en wenke. Isabel Uys. 2009. 
* Op Pad in Suid-Afrika. B.P.J. Erasmus. 1995.
Tamboerskloof

**Tamboerskloof** is 'n voorstad van Kaapstad, met 'n bevolking van 2&nbsp;984 volgens die 2011-sensus.

## Verwysings
Tradouwpas

duimnael|links|250px|Die Tradouwpas in die Langeberg.

Die **Tradouwpas** is 'n bergpas in die Wes-Kaap op die R324-streekroete deur die Langeberge. Die pas verbind Swellendam op die N2 via Suurbraak met Barrydale op die R62 in die Klein Karoo. Die pas is 12km lank, bereik 'n hoogte van 351m bo seevlak en 'n maksimumhelling van 1:10.   

## Geskiedenis 
Die pas is gebou deur Thomas Bain. Die projek het in 1869 begin en die pas is oopgestel vir verkeer op 27 Oktober 1873 deur sir Henry Barkly. Die pas is *Southeyspas* genoem om 'n vorige Swellendamse landdros te vereer, maar die naam was nie gewild nie. Aan die noordelike kant van die pas het die pad in 1875, 1902 en 1906 weggespoel. Daarna is die betrokke stukkie pad 18m hoër herbou. In 1979 is 13km van die pas herbou volgens moderne standaarde. Die naam Tradouw is afgelei van 'n Khoi-woord met die betekenis van "vroue se pad".

## Sien ook 
* Lys van bergpasse in Suid-Afrika

## Bronne 
* Erasmus, B.P.J.: Op Pad in Suid-Afrika. Jeppestown: Ball, 2010. 
* Ross, Graham: The romance of Cape mountain passes. Kaapstad: Sunbird, 2011. 
* *Standard Encyclopaedia of Southern Africa*, deel 10. Kaapstad: Nasou, 1974. 
* Whitehead, Marion: Passes and poorts
Lindiwe Mazibuko

**Lindiwe Mazibuko** (gebore 9 April 1980) is 'n Suid-Afrikaanse akademikus en 'n voormalige parlementêre leier van die amptelike opposisie, die Demokratiese Alliansie. Sy was die land se vierde jongste parlementslid, naas die ANC se Mduduzi Manana, COPE se Luzelle Adams en haar DA-kollega Masizole Mnqasela. Sy is op 27 Oktober 2011 as die DA se parlementêre leier verkies nadat sy Athol Trollip net-net in 'n verkiesing verslaan het

Sy is in Mei 2014 deur Mmusi Maimane in die pos opgevolg toe sy kort ná die algemene verkiesing aangekondig het dat sy oorsee verder gaan studeer. Sy het in Mei 2015 haar meestersgraad in Publieke Administrasie by die Harvard-universiteit in Boston verwerf. Sedert September 2015 is sy 'n ingeskrewe student aan die "Harvard Institute of Politics".
Teen Oktober 2021, is sy die Uitvoerende Direkteur van die *Apolitical Academy* in Suid-Afrika.

## Agtergrond 
Mazibuko het as deel van haar studie aan die Universiteit van Kaapstad 'n referaat oor die DA geskryf nadat die destydse leier Tony Leon in 2006 uitgetree het. Na voltooiing van haar studies aanvaar sy 'n pos by die DA as die party se media-skakelbeampte in die parlement.

Mazibuko is as parlementêre kandidaat vir die Suid-Afrikaanse algemene verkiesing van 2009 aangewys, nadat die party se leier, Helen Zille haar as 'n uitblinker beskryf het. Haar naam het derde op die DA se lys vir KwaZulu-Natal verskyn. Dit besorg haar 'n plek in die parlement nadat die DA hulle status as amptelike opposisie behou het. Sy is daarna as die DA se adjunk-skaduminister van kommunikasie aangestel, en het ook Donald Lee as die party se nasionale woordvoerder opgevolg.

## Verwysings
Hoërskool Durbanville

Die **Hoërskool Durbanville** is 'n Afrikaanse hoërskool geleë in Durbanville. Die skool is meer as 195 jaar oud.  Die huidige skoolhoof is Coenie Venter wat in 2020 aangestel is.

## Noemenswaardige alumni 
* Amore Bekker, omroeper
* Angus Cleophas, rugbyspeler
* Jack Parow, kletsrymer
* Johnny Trytsman, rugbyspeler
* Zanne Stapelberg, operasangeres

## Eksterne skakels 
* Skool se tuisblad
Makana Plaaslike Munisipaliteit

Die **Makana Plaaslike Munisipaliteit** is een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika.

## Nedersettings 
Nedersettings in die munisipaliteit
* Albanie
* Alicedale
* Eluxolweni
* Fingo Village
* Fort Brown
* Glen Graig
* Grahamstad (setel)
* Kopke
* Mayfield
* Riebeek-Oos
* Salem
* Seven Fountains
* Sidbury
* Vukani
* Xolani
Ndlambe Plaaslike Munisipaliteit

Die **Ndlambe Plaaslike Munisipaliteit** is een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika.

## Nedersettings 
Nedersettings in die munisipaliteit:
* Alexandria
* Bathurst
* Boknesstrand
* Cannon Rocks
* Ekuphumleni
* Kasuka
* Kenton-on-Sea
* Kleinemonde
* Kwanonqubela
* Marselle
* Nkwenkwezi
* Nolukhanyo
* Port Alfred (setel)
* Southwell
* Station Hill
* Wentzel Park
Ikwezi Plaaslike Munisipaliteit

Die **Ikwezi Plaaslike Munisipaliteit** was een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika. Dit het met Baviaans en Camdeboo Plaaslike Munisipaliteite saamgesmelt na 3 Augustus 2016, om die nuwe Dr Beyers Naudé Plaaslike Munisipaliteit te vorm.

## Nedersettings 
Nedersettings in die munisipaliteit:
* Dan Sandi View
* Jansenville (setel)
* Klipplaat
* KwaZamukucinga
* Waterford
* Wongalethu